**CONVENI ESPECÍFIC DE COL·LABORACIÓ ENTRE xxxx I LA UNIVERSITAT DE BARCELONA PER AL DESENVOLUPAMENT D’UN PROJECTE DE DOCTORAT INDUSTRIAL EN LA MODALITAT DE COFINANÇAMENT**

**REUNITS**

**D’una part**, el Dr. Joan Guàrdia Olmos, Rector Magnífic de la Universitat de Barcelona en virtut del nomenament per Decret 4/2024, de 03 de gener de 2024 (DOGC núm. 9073, de 05 de gener de 2024), com a representant legal d’aquesta institució, amb domiciliació a Gran Via de les Corts Catalanes, 585, 08007 Barcelona, i NIF Q-0818001-J, en virtut de les competències que estan previstes en l’Estatut de la Universitat de Barcelona aprovat per Decret 246/2003, de 8 d’octubre (DOGC núm. 3993, de 22 d’octubre).

**I d’altra banda**, el Sr. / la Sra. nom del representant legal de l’entitat col·laboradora, en nom i representació de nom de l’empresa (en endavant, [acrònim]), amb el CIF [número d’identificació fiscal], domiciliada a [domicili social], que actua com a representant legal de la institució en qualitat de [càrrec], segons [escriptura o resolució per la qual s’eleva a públic el càrrec].

Es reconeixen mútuament la capacitat legal suficient per obligar les seves respectives entitats i

**CONSIDEREN**

I – Que ..... (en endavant L’Empresa), té com un dels seus objectius principals desenvolupar línies de recerca relacionades amb ...........

II - Que la Universitat de Barcelona (en endavant UB) és una institució de dret públic al servei de la societat, concebuda com un conjunt interdisciplinari per al foment i l’exercici de l’estudi, de la recerca científica i artística i del desenvolupament tècnic i cultural, per a la formació que capaciti per a l’exercici d’activitats professionals i perquè doni suport científic i tècnic al progrés social, cultural i econòmic de la societat, i que dins d’aquest context està interessada en iniciatives adreçades a la promoció de la recerca en tots els àmbits que li són propis.

III - Que les dues entitats tenen objectius compartits en àrees de recerca, formació i desenvolupament tecnològic, i consideren profitós l’establiment de convenis de col·laboració que permetin aprofitar al màxim els seus respectius potencials en benefici del desenvolupament científic.

IV - Que les dues entitats estan interessades en el desenvolupament de línies de recerca conjuntes, en el marc del Pla de Doctorats Industrials, impulsat per la Secretaria d’Universitats i Recerca (SUR), del Departament d’Empresa i Coneixement, que té com a objectius, contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d’R+D+I.

L’eix vertebrador del Pla de Doctorats Industrials és el projecte de doctorat, és a dir, un projecte de recerca estratègic d’una empresa, on el doctorand/a, pot desenvolupar la seva formació investigadora, en col·laboració amb una universitat i que serà objecte d’una tesi doctoral.

V.- Es poden posar tots aquells antecedents que es considerin oportuns,(com p.ex. col·laboracions prèvies que siguin rellevants per al projecte de tesi...)

En virtut de tot l’exposat, reconeixent-ne les parts la plena capacitat d’obrar, acorden signar el present Conveni, que es regirà per les següents:

**CLÀUSULES**

**Primera. Objecte del conveni**

L’objecte d’aquest Conveni és establir el règim de col·laboració entre les Parts per al desenvolupament del projecte de recerca i de doctorat industrial “*títol del projecte”*, el contingut del qual es detalla en l’Annex I i que esdevindrà l’objecte de la tesi doctoral de l’investigador en formació seleccionat. El Pla de treball, validat per la Comissió Acadèmica del programa de doctorat, s’adjunta en l’Annex II.

**Segona. Persones responsables de la direcció del projecte**

La direcció del projecte de recerca la realitzaran les persones de l’entorn acadèmic i empresarial següents:

***Entorn acadèmic***

Dades del director de la tesi

***Entorn empresarial***

Dades de responsable de l’empresa

|  |
| --- |
| **Comentaris** |
| * El director/a de tesi ha de formar part d’un **grup de recerca reconegut (SGR)** vigent de la Generalitat de Catalunya o bé ser investigador/a del programa **ICREA** o haver obtingut finançament del **Consell Europeu de Recerca (ERC)**.
* No és necessari que el responsable de l’empresa disposi del títol de doctor.
* Addicionalment, es poden designar codirectors de tesi i coresponsables de l’empresa si el projecte de recerca ho requereix. Només serà necessari que l’entitat d’adscripció d’aquest codirector o coresponsable de l’empresa signi el conveni en el cas que rebi algun tipus de finançament.
 |

**Tercera. Contractació laboral i distribució del temps**

L’empresa contractarà el doctorand/a, fent-se càrrec de la totalitat dels costos laborals derivats de la normativa laboral vigent, d’acord amb les condicions i característiques que s’estableixin a continuació:

* El doctorand serà contractat com a investigador amb un contracte de ....... per un període de 3 anys i amb una retribució bruta no inferior a 66.000€ per als 3 anys de desenvolupament del projecte (costos patronals a part, els quals també aniran a càrrec de L’Empresa).

El doctorand/a es dedicarà exclusivament al projecte de recerca i distribuirà el seu temps, aproximadament, de la manera següent: X% a l’empresa i X% a la Universitat.

Cas que durant el període de contractació, la persona beneficiària obtingués el títol de doctor es procedirà a finalitzar el contracte.

Qualsevol modificació de la legislació o normativa de caràcter general aplicable al present conveni comportarà l’actualització immediata de la/les clàusula/les afectada/es per la modificació, i n’haurà de quedar constància en un document annexat al present conveni. Tanmateix, la manca de cura en aquesta obligació no impedirà que s’apliquin aquelles disposicions de caràcter imperatiu.

Les parts signatàries han d’informar el doctorand/a dels riscos dels centres de treball, respectivament, i formar-lo en la seguretat de les seves instal·lacions. En tot cas, s’han d’establir mecanismes de coordinació entre les parts signatàries per a garantir el compliment de la normativa vigent en matèria de seguretat i riscos laborals.

Atès que el contracte laboral es subscriu entre l’empresa i el doctorand/a, la Universitat queda exonerada de qualsevol responsabilitat que derivi de l’incompliment de la normativa laboral aplicable per part de l’empresa o del treballador.

**Quarta. Finançament**

Per al desenvolupament del projecte de recerca, les parts signatàries assumiran les següents obligacions econòmiques:

L’entorn empresarial es farà càrrec de les despeses següents:

* Les derivades de la contractació laboral del doctorand, d’acord amb l’establert en la clàusula tercera del present Conveni.
* [...]

L’entorn acadèmic es farà càrrec de:

* Amb càrrec als ajuts atorgats per la convocatòria d’ajuts de doctorats industrials, les derivades de la matrícula al programa de doctorat de la universitat. Aquest ajut cobreix totes les despeses que es relacionen en el decret de preus de la Generalitat de Catalunya vigent en el moment de signatura del present conveni.
* Amb càrrec als ajuts atorgats per la convocatòria d’ajuts de doctorats industrials, les derivades de les accions de mobilitat del doctorand/a.
* [...]

En relació amb la provisió de les 30 hores de formació en competències transversals d’interès empresarial, l’entorn acadèmic o empresarial es farà càrrec de les despeses derivades de la manera següent: [...]

|  |
| --- |
| **Comentaris:** |
| - És necessari distribuir i preveure qualsevol finançament addicional que es requereixi per al desenvolupament ordinari del projecte (fungible, equipaments, personal de suport a la recerca, etc.).- Així mateix, s’ha de fer referència si aquest projecte disposa de fonts de finançament addicionals per a qualsevol dels conceptes (p.e. si s’emmarca en un projecte europeu o en un projecte de major abast).- En la clàusula següent, cinquena, s’estableix **qui s’obliga a proveir la formació**. En aquest sentit, s’hauria d’especificar en aquesta clàusula, si escau, quin és el finançament associat a la seva provisió. |

**Cinquena. Obligacions de les parts**

***Obligacions de l’entorn empresarial***

En virtut de la signatura del present Conveni, l’empresa s’obliga al següent:

1. Realitzar totes les gestions necessàries per a la contractació laboral del doctorand/a, d’acord amb l’exposat en les clàusules tercera i quarta d’aquest Conveni.
2. Garantir l’accés del doctorand/a a les seves instal·lacions durant tota la durada del projecte de recerca i vigència del conveni, així com també al personal de l’entorn acadèmic que intervingui directament en el desenvolupament del projecte.
3. Aportar la supervisió científica empresarial del projecte, mitjançant la persona designada en la clàusula segona d’aquest Conveni.
4. Facilitar al doctorand/a el material fungible, infraestructures i instal·lacions indispensable per a desenvolupar les tasques derivades del projecte de recerca.
5. Facilitar al doctorand/a la informació i formació necessària en matèria de prevenció de riscos laborals, per assegurar que realitzarà les seves tasques en les condicions idònies de seguretat dins de les instal·lacions de l’empresa, així com també a les persones de la Universitat que hagin de participar activament en el desenvolupament d’alguna o totes les tasques del Projecte en les seves instal·lacions.
6. Facilitar les accions de mobilitat (assistència a congressos, seminaris, estada en una seu internacional de l’empresa o grup de recerca internacional) que el doctorand/a realitzi al llarg del desenvolupament del projecte.
7. Vetllar pel compliment de les obligacions recollides en el present conveni.
8. Assumir les obligacions econòmiques que s’indiquen en la clàusula quarta.

***Obligacions per a l’entorn acadèmic***

En virtut de la signatura del present Conveni, l’entorn acadèmic s’obliga al següent:

1. Designar un director/a de tesi que compleixi amb els requisits exigits pel Pla de Doctorats Industrials.
2. Garantir l’accés del doctorand/a a les seves instal·lacions durant tota la durada del projecte de recerca i vigència del conveni.
3. Facilitar a l’empresa, sota la seva responsabilitat i en el cas que correspongui, la informació necessària sobre la persona o les persones que requerirà accedir a les seves instal·lacions per a la realització d’alguna tasca del projecte.
4. Facilitar al doctorand/a el material fungible, infraestructures i instal·lacions indispensable per desenvolupar les tasques derivades del projecte de recerca.
5. Facilitar les accions de mobilitat (assistència a congressos, seminaris, estada en una seu internacional de l’empresa o grup de recerca internacional) que el doctorand/a realitzi al llarg del desenvolupament del projecte.
6. Vetllar pel compliment de les obligacions recollides en el present conveni.
7. Assumir les obligacions econòmiques que s’indiquen en la clàusula quarta.

**Cinquena.bis. Designació de l’Entitat coordinadora de l’entorn acadèmic i empresarial**

|  |
| --- |
| **Comentaris:** |
| Quan hi hagi 2 (o més) entitats en un dels entorns (acadèmic o empresarial), per exemple:* Entorn acadèmic: una universitat i un centre de recerca.
* Entorn empresarial: dues empreses on es desenvoluparà el projecte.

És **necessari** que, en aquell entorn, es designi una **entitat coordinadora** que es farà càrrec de les obligacions que es derivin de les bases reguladores de la convocatòria DI.Aquesta entitat coordinadora designada de l’entorn acadèmic o empresarial serà la que **actuarà com a beneficiaria d’aquell entorn** i, en conseqüència, rebrà els ajuts assignats a l’entorn (i serà la responsable de justificar-los). |

**Sisena. Mecanismes per al seguiment dels progressos del projecte**

Per al correcte seguiment dels progressos del projecte de recerca, es constituirà una Comissió de Seguiment del projecte, formada com a mínim per les persones responsables de la seva direcció acadèmica i empresarial i el doctorand/a.

La Comissió es reunirà, presencial o telemàticament, com a mínim dues vegades l’any i podran assistir-hi altres persones relacionades amb el projecte.

Aquesta Comissió de Seguiment s’estableix de manera complementària i sens perjudici de les obligacions acadèmiques, d’acord amb la normativa vigent en matèria d’estudis de doctorat, que ha d’atendre el doctorand/a davant la Comissió Acadèmica del programa de doctorat corresponent durant l’elaboració de la tesi doctoral.

En tot cas, el doctorand/a estarà obligat a seguir les recomanacions que es derivin de la Comissió de Seguiment del projecte com de la Comissió Acadèmica del programa de doctorat.

|  |
| --- |
| **Exemple de clàusula de seguiment:** |
| L’entorn acadèmic i empresarial es comprometen a fer un seguiment del projecte de tesi del doctorat industrial basat en la presentació dels següents lliurables:1) Un resum de l'estat de la recerca cada sis mesos2) Un informe parcial cada 12 mesos3) La memòria de la tesi. La gestió d'aquests lliurables dependrà del director de la tesi o del responsable tècnic de l'empresa, segons si les activitats impliquen les tasques desenvolupades als laboratoris de recerca de la Universitat o de l'Empresa. Els lliurables, excepte la memòria de la tesi, seran confidencials. Igualment, el director de la tesi, el responsable tècnic de l'empresa i l'estudiant de doctorat es reuniran de forma regular, com a mínim, cada X mesos per avaluar l'estat del projecte.D'altra banda, anualment el director de la tesi haurà de formalitzar un informe, segons el model facilitat per la Generalitat, certificant que l'activitat del doctorand o doctoranda està seguint el curs previst amb relació al projecte, així com una relació de les despeses a justificar a la fi del gaudi de l’ajut. |

**Setena. Propietat intel·lectual i industrial. Publicacions**

Correspon a l’Empresa els drets de propietat intel·lectual i industrial derivats dels resultats de la recerca generats pel doctorant en tant que treballador d’aquesta, d’acord amb la legislació aplicable en la matèria.

Segons estableix el Real Decret 99/2011, de 28 de gener, pel qual es regulen els ensenyaments oficials de doctorat, els drets de propietat intel·lectual sobre l’obra objecte de la tesis doctoral correspondran al doctorand, sense perjudici de l’obligació de confidencialitat que el doctorand hagi de complir d’acord amb la seva vinculació amb l’empresa. En qualsevol cas, el doctorand i l’Empresa podran pactar la cessió dels drets patrimonials de la propietat intel·lectual sobre la seva tesis doctoral.

Les parts es comprometen a respectar la propietat dels drets de propietat intel·lectual i industrial ja existents sobre el coneixement de l'altra part, en tot moment. Tanmateix, les modificacions i obres derivades basades en aquest coneixement previ desenvolupades paral·lelament a la col·laboració aquí pactada continuaran sent propietat de la part que l'hagi generat.

Quan una de les parts vulgui utilitzar els resultats parcials o finals, en part o totalment, per difondre'ls o publicar-los com a article, conferència, etc., haurà de sol·licitar la conformitat de l'altra part per escrit. Aquesta haurà de comunicar l'autorització o manifestar el seu desacord en un termini màxim de 30 dies. Transcorregut aquest termini sense resposta, s'entendrà que la petició de publicació ha estat estimada/desestimada.

L'autorització per a l'ús o publicació dels resultats no comporta, en cap cas la cessió de la titularitat dels drets de la Part que la ostenta.

Sense perjudici de l’elaboració de la seva tesis doctoral, el doctorand/a podrà redactar, previ consentiment de l'empresa, articles o publicacions relatius al projecte i, donat que poden contenir informació Confidencial o subjecte a propietat intel·lectual titularitat de l'empresa, per a la seva publicació o difusió dels resultats totals o parcials de la recerca com article, conferència, memòria, etc., el doctorand o la doctoranda haurà d'obtenir l'autorització prèvia i expressa del responsable del projecte per part de l'empresa.

La prohibició per publicar o difondre resultats ha d'ésser motivada i proporcionada en relació amb el perjudici que es podria ocasionar amb la publicació. Així mateix, qualsevol publicació haurà d'incloure el logotip de l'empresa, referència al projecte i l'esment de que es tracta d'un estudi elaborat al marc del Pla de Doctorats Industrials.

Les parts signatàries podran utilitzar els resultats que s'hagin fet servir en el desenvolupament del Projecte, en part, o en la seva totalitat, per a la seva publicació, difusió, comunicació o divulgació per qualsevol mitjà. En tots aquests actes de comunicació al públic, s’haurà de mencionar la participació de l’altra part, així com les persones que han intervingut activament en el Projecte.

En qualsevol cas, en totes les publicacions es respectarà sempre la menció dels autors com autors del treball.

|  |
| --- |
| **Comentaris:** |
| Aquesta és una proposta de regulació de la clàusula relativa a “publicacions”. Es pot adequar i modificar, així com complementar amb documentació addicionals, segons acordin les parts signatàries del conveni de col·laboració. |

**Vuitena. Confidencialitat de la informació i dels resultats**

D’acord amb l’establert en l’article 14.6 del Reial Decret 99/2011, de 28 de gener (BOE Núm. 35 de 10 de febrer de 2011), en circumstàncies excepcionals, com poden ser l’existència de convenis de confidencialitat amb empreses o la possibilitat de generació de patents que recaiguin sobre el contingut de la tesis, les universitats habilitaran els procediments oportuns per tal que s’asseguri la no publicitat d’aquests aspectes durant l’acte de defensa, el dipòsit de la tesi doctoral en format electrònic obert en un repositori institucional i la remissió corresponent al Ministeri d’Educació.

De la mateixa manera, l'empresa es compromet a facilitar la implementació d'aquests processos per facilitar la defensa i avaluació de la tesi doctoral i la posterior publicació, en els termes prèviament establerts per les parts.

En qualsevol cas, la informació que les Parts s'intercanviïn per al desenvolupament del Projecte serà tractada de manera confidencial per totes elles.

Així, prèviament a la seva posada en comú, les Parts es comunicaran per escrit quina informació, de tota la que es comparteixi, ha de tenir aquest caràcter confidencial, per motius d'interès empresarial, estratègic o qualsevol altre. A priori, tindrà la consideració de confidencial tota aquella informació científica, tècnica, comercial, els gràfics, plànols, dibuixos i qualsevol altra, continguda en qualsevol suport que, amb anterioritat a la signatura del present Conveni fos propietat exclusiva de cadascuna de les Parts i no hagués estat divulgada o comunicada al públic per cap mitjà.

En conseqüència, les Parts no podran desvetllar aquesta informació definida com a confidencial, ni fer-la pública de manera unilateral per cap mitjà sense la prèvia autorització escrita de la Part propietària de la informació, ni utilitzar-la per a finalitats diferents a les pròpies del desenvolupament del Projecte.

En relació amb l'anterior, les Parts hauran de vetllar per a què, dins de les seves respectives organitzacions, la informació que comparteixin, sigui coneguda i utilitzada únicament per les persones que participin en el Projecte, les quals hauran d'estar convenientment informades d'aquest caràcter confidencial.

D'igual manera, es tractaran de manera confidencial els resultats derivats del Projecte, sense perjudici de la seva utilització per part del doctorand, per a la realització i defensa de la seva Tesi doctoral, en virtut de la normativa aplicable als estudis de doctorat. S'entendrà per Resultat derivat del Projecte, tota aquella informació, documentació, coneixements tècnics, científics, equips o materials, *know-how*, mètodes de treball, dades, estadístiques, obtinguts en el desenvolupament del Projecte objecte d'aquest Conveni.

Les Parts s'obliguen, així mateix, a informar-se immediatament de qualsevol actuació contrària als pactes recollits en aquesta clàusula de què tinguin coneixement i, a posar tots els mitjans al seu abast per bloquejar els usos indeguts de la informació confidencial.

L'obligació de confidencialitat es mantindrà en vigor inclús després de la finalització d'aquest Conveni i, indefinidament, mentrestant es mantingui el caràcter confidencial i secret de la informació. A la finalització del present Conveni, les Parts es retornaran o destruiran tota aquella informació a la que hagin tingut accés, garantint-se per escrit que no guarden cap còpia en cap format, sense la prèvia i expressa autorització de la Part propietària de la informació.

La contravenció del deure de confidencialitat, podrà donar lloc a la resolució del present Conveni, sense perjudici de les conseqüències legals que puguin derivar-se per a l'infractor i l'eventual sol, licitud de danys i perjudicis per la Part afectada.

|  |
| --- |
| **Comentaris:** |
| Aquesta és una proposta de regulació de la clàusula relativa a “confidencialitat”. Es pot adequar i modificar, així com complementar amb documentació addicionals, segons acordin les parts signatàries del conveni de col·laboració. |

**Novena. Protecció de les dades personals**

D'acord amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i amb la Llei Orgànica 3/2018, de 5 de desembre, de Protecció de Dades personals i garantia dels drets digitals, les dades de caràcter personal a les que tingui accés qualsevol de les Parts en virtut dels pactes d'aquest Conveni, no podran ser aplicades o utilitzades per cap Part ni pel doctorand amb finalitats diferents a les inherents al desenvolupament del Projecte.

En conseqüència, ni les Parts ni el doctorand/a, podran cedir-les, comunicar-les, copiar-les o distribuir-les a altres persones o entitats, ni tan sols per a la seva simple conservació, sense la prèvia autorització escrita de qui correspongui.

**Desena. Ús de la imatge corporativa**

Si per fer menció de la participació de les Parts es considera necessari l'ús de la imatge corporativa o el logotip de les mateixes, s'haurà de demanar autorització prèvia i per escrit a la Part corresponent, especificant l'ús i el tipus d'imatge que s'utilitzarà i sobre quin suport es reproduirà.

L'autorització especificarà l'ús o usos pels quals s'atorga, així com el període de vigència. No obstant, quan l'ús de logotips i altres marques identificatives de qualsevol de les Parts hagi de tenir caràcter comercial per l'entitat que sol·licita el seu ús, caldrà formalitzar el corresponent contracte de llicència de marca.

En les publicacions i altres resultats que es puguin produir gràcies a al convocatòria de doctorats industrials (DI), caldrà fer esment del suport del Pla de Doctorats Industrials de la Generalitat de Catalunya.

**Onzena. Resolució del Conveni**

Seran causes de resolució del present conveni:

* El mutu acord entre les parts signatàries.
* La decisió unilateral d’una de les parts, mitjançant comunicació expressa per escrit a l’altre part

En qualsevol cas, les parts es comprometen a finalitzar el desenvolupament de les accions ja iniciades en el moment de notificació de la denúncia.

* L’expiració del termini de vigència del Conveni.
* La cancel·lació del projecte per qualsevol de les parts signatàries o per la renúncia del doctorand o doctoranda al seu desenvolupament i contracte laboral.
* L’incompliment manifest de les obligacions pactades. En aquest cas, qualsevol de les parts podrà notificar a la part incomplidora un requeriment per tal que compleixi amb les obligacions que es consideren incomplides. Aquest requeriment serà comunicat a la comissió de seguiment. L’altra part tindrà un termini de 30 dies per formular la seva rèplica, des de la recepció del requeriment. Si transcorregut el termini indicat en el requeriment persistís l’incompliment, s’entendrà resolt el conveni. La resolució del conveni per aquesta causa donarà lloc a la indemnització dels prejudicis causats, d’acord amb els criteris que es determinin per la comissió de seguiment.
* La no-superació per part del doctorand o doctoranda de les avaluacions que es realitzin en el marc dels estudis de doctorat.
* Qualsevol de les altres causes previstes a l’ordenament jurídic.

En el cas que es resolgui el Conveni per qualsevol de les causes enumerades anteriorment, finalitzarà qualsevol obligació econòmica de l’empresa envers el doctorand/a o la Universitat, amb efectes immediats.

**Dotzena. Modificació del Conveni**

Les Parts podran acordar la modificació parcial o total dels termes del present Conveni, per assegurar la seva viabilitat o adaptar-lo a les noves necessitats. Aquestes modificacions hauran de constar per escrit, en forma d'addenda de modificació de l'actual que, en qualsevol cas, hauran de ser degudament signats per totes les Parts.

**Tretzena. Règim d’acords i solució de controvèrsies**

Les parts signatàries expressen el compromís de complir les obligacions respectives de bona fe i dur a bon terme totes i cadascuna de les negociacions que siguin necessàries per a complir aquest acord de manera satisfactòria per les parts.

Qualsevol controvèrsia que derivi de la interpretació, el compliment o l’execució dels acords d’aquest document s’ha de resoldre de mutu acord entre les parts, mitjançant la Comissió de Seguiment.

Quan no sigui possible arribar a cap acord, els jutjats i tribunals de xxxxxx, seran els competents per a dirimir qualsevol qüestió que pogués sorgir entre les Parts sobre la interpretació o compliment dels pactes continguts en aquest Conveni, sotmetent-se aquestes a la seva jurisdicció i competència, renunciant a qualsevol altre fur que els pogués correspondre, llevat d’aquelles qüestions que no siguin disponibles

**Catorzena. Durada i vigència del Conveni**

La durada del conveni serà de 3 anys comptadors a partir de la data de resolució d’adjudicació dels ajuts o de la data de contracte laboral, si la data de contracte és posterior a la de resolució, d’acord amb les bases de la convocatòria.

L’eficàcia del present conveni i de les obligacions que li són inherents pot quedar supeditada a l’efectiva adjudicació del finançament previst en la convocatòria de doctorats industrials sota la modalitat de cofinançament.

En el cas que no s’obtingui el finançament públic, per acord mutu de les parts, mitjançant addenda i si escau, es podrà modificar les obligacions recollides en el conveni o bé resoldre’l.

Els assumptes que no estiguin expressament regulats en aquest conveni, seran resolts de comú acord i per escrit, i hauran de ser signats per les dues parts, per mitjà d'addendes i que formaran part d'aquest conveni.

A la finalització de la vigència del present Conveni. tots els Pactes que s'hi contenen deixaran d'estar en vigor, tret dels que especifica ment s'hagi estipulat el contrari, en especial els relatius als drets de propietat intel·lectual i industrial.

**Quinzena. Transparència i accés a la informació pública**

El conveni subscrit podrà ser posat a disposició dels ciutadans en aplicació del que disposa la Llei 19/2014, de 29 de desembre, de Transparència, Accés i Bon Govern i la resta de normativa de desenvolupament de la mateixa.

I, com a prova de conformitat total, les parts signen el present Conveni, en dos exemplars originals, en el lloc i la data indicats a l’encapçalament.

Per la Universitat de Barcelona Per l’empresa

Dr. Joan Guardia Olmos xxxxxxx

**Annex 1. Descripció del projecte de recerca**

**Annex 2. Pla de treball del doctorand/a**

|  |  |
| --- | --- |
| **Títol** |  |
| **Direcció de tesi** |  |

|  |
| --- |
| **Bibliografia necessària** |
|  |
| **Lliurables** |
|  |
| **Any 1** |
| *S’ha de fer especial referència a les accions de mobilitat, publicacions i formació en competències transversals* |
| **Any 2** |
|  |
| **Any 3** |
|  |